Gisten ye una villa que va tenere importáncia historica perque yeva el zaguer puesto d'á'n que se saliva ta pasar es puertos ta Fráncia, e tammien quan que se tornava d'allá t'aquí. Podria estar que s'havés de pasare el puetro de Plan per el barranco de La Sallena, u tamien que se remontás ta'l puerto 'la Madera u d'a Pez per la val de Taberners (de Viadors t'alto), e tamien, rematando, per Anyes Cruces. Ye per la suya ubicacion que Gisten va tenere especial negócio d'el contrabando con las vals occitanas (francesas) a traviés d'ixes puertos (ye important que mos queden puestos con nombres d'ixa epoca, como el paso d'es cavallos en La Sallena) e asinas se fesen grans fortunas ta beluns d'el lugar. Asinas se van alçare, sobretot n'es siglos XVI e XVII, las torres que son es monumentos prencipals d'a villa, que n'hevan siu más, pero que actualment mos en trobem no más que dos.